

**2017 жылы "Еуразиялық апта" форумын өткізу туралы**

Еуразиялық Экономикалық Кеңес комиссиясының 2017 жылғы 3 наурыздағы № 7 Өкімі

      Еуразиялық үкіметаралық кеңестің 2015 жылғы 29 мамырдағы "Эспортты дамытуға бағытталған шаралар туралы" № 2 шешімінің 4-тармағын іске асыру мақсатында:

      1. 2017 жылғы тамызда Қазақстан Республикасында "ЭКСПО-2017" алаңында "Еуразиялық апта" форумын (бұдан әрі – форум) өткізумен келісілсін.

      2. Еуразиялық экономикалық одаққа мүше мемлекеттер (бұдан әрі – мүше мемлекеттер) үкіметтерінен және Еуразиялық экономикалық комиссиядан (бұдан әрі – Комиссия) форумды ұйымдастыруға және өткізуге жәрдемдесу жөніндегі мәселелерді пысықтау сұралсын.

      3. Мүше мемлекеттер үкіметтерінен осы Өкім күшіне енген күннен бастап 15 күндік мерзімде форумның ұйымдастыру комитетінің (бұдан әрі – ұйымдастыру комитеті) құрамына енгізу үшін, қажет кезінде оған бизнес-қоғамдастық өкілдерінің қатысуын көздей отырып, Комиссияға кандидатуралар беру сұралсын.

      4. Комиссия мүше мемлекеттердің үкіметтерімен өзара іс-қимыл жасай отырып, форумға мемлекеттік құрылымдардың, бизнес-қоғамдастықтардың өкілдерін, үшінші елдердің өкілдерін қоса, басқа да қатысушыларды ерте бастан шақыруды көздестірсін.

      5. Комиссия Алқасы:

      мүше мемлекеттердің және Комиссияның өкілдерін енгізе отырып, Комиссия Алқасының мүшесі басшылық жасайтын ұйымдастыру комитетінің құрамын бекітсін;

      ұйымдастыру комитетінің қызметін қамтамасыз етсін.

      6. Ұйымдастыру комитеті форум бағдарламасын әзірлеу кезінде Экономикалық ынтымақтастық және даму ұйымымен өзара іс-қимыл мәселелері жөніндегі іс-шараларды көздестірсін.

      7. Осы Өкім қабылданған күнінен бастап күшіне енеді.

      Еуразиялық экономикалық комиссия Кеңесінің мүшелері:

|  |  |  |  |  |
| --- | --- | --- | --- | --- |
| **Армения Республикасынан**  **В. Габриелян** | **Беларусь Республикасынан**  **В. Матюшевский** | **Қазақстан Республикасынан**  **А.Мамин** | **Қырғыз Республикасынан**  **О. Панкратов** | **Ресей Федерациясынан**  **И. Шувалов** |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК